PJ Harvey
D Polly Jean Harvey ìsch am 9. Oktober 1969 uf d Wält choo ùn ìsch en änglischi Musikere ù Liedermachere.

Läbe 
Si ìsch ìm chliine Dörfli Corscombe ìm süüdlechen Ängland ufgwachse ù het als Jugendlechi zäme mìt em Schlagzüger Rob Ellis ùn em Bässeler Ian Olliver (wo speeter dǜre Steve Vaughan ersetzt worden ìsch) d Band PJ Harvey ggrǜndet.

Ds Trio het 1992 ìres erschten Album Dry veröffentlecht. Dr Rob Ellis ù dr Steve Vaughan hei de aber d Band nach em zwöiten Album Rid Of Me (1993) verlaa ù d Polly Jean Harvey het drufabe uf di eiget Pfuuscht witergmacht.

Si het 2001 dr Mercury Music Prize gwùnne ùn ìsch scho meermaals fǜr d BRIT Awards ù fǜre Grammy Awards nominiert worde gsìì. Ds Musigheftli Rolling Stone het se 1992 als beschti nöiji Kǜnschtlere, 1995 als beschti Kǜnschtlere vom Jaar bezeichnet ù zwöi vo ìrnen Albene ìd Liischte vo de 500 beschten Albene vo allne Ziten ufgnoo. Irenen Umfraag vom Heftli Q ìsch si 2002 zùr beschte Rock-Musikere gwäält worde.

D PJ Harvey seit vo sech sälber, das si lieber Konzärt gìt als Stǜck z schribe ùn ufznää: 
«If I had to put in order of preference, writing, recording or performing, I think, without a shadow of a doubt, that I would say performing because that is for me where the music makes sense.»

Diskografii

Albene 
 Dry (1992)
 Rid of Me (1993)
 4-Track Demos (1993)
 To Bring You My Love (1995)
 Dance Hall at Louse Point (mìt em John Parish) (1996) 
 Is This Desire? (1998)
 Stories from the City, Stories from the Sea (2000)
 Uh Huh Her (2004)
 The Peel Sessions 1991-2004 (2006)
 White Chalk (2007)
 A Woman A Man Walked By (mìt em John Parish) (2009)
 Let England Shake (2011)
 The Hope Six Demolition Project (2016)
 I Inside the Old Year Dying (2023)

Zämestellige 
 The B-Sides (1995)
 iTunes Originals (2004
 The Peel Sessions 1991–2004 (2006
 iTunes Session (2011)

DVDs 
 Reeling with PJ Harvey (VHS, 1994)
 PJ Harvey On Tour: Please Leave Quietly (2006)
 Let England Shake: 12 Short Films by Seamus Murphy (2011)

Weblink 

 Offizielli Website (änglisch)
 Offizielle dütschi Website
 PJ Harvey bi Indiepedia.de

Fuessnote 

Ängländer
Britischi Band
Musiker
Singer-Songwriter
Frau
Läbigi Person